paragraph_text: Godine 1897. bio je na čelu tek osnovane Hrvatske čitaonice u Pazinu.<ref>Gradska knjižnica Pazin Kratka povijest knjižnice (pristupljeno 6. studenoga 2016.) Bio je tajnikom Đačkog pripomoćnog društva iz Pazina, a Dinko Trinajstić predsjednik. Kurelić je sudjelovao 1901. u projektu prikupljanja novca za izgradnju hrvatskog đačkog konvikta u Pazinu, za učenike pazinske hrvatske gimnazije, zajedno s Dinkom Trinajstićem, nastojeći isposlovati financijsku pomoć u Zagrebu od Prve hrvatske štedonice. Po Strossmayerovu naputku, 1903. je godine ustanovljen poseban odbor sa zadatkom da prikuplja sredstva za izgradnju doma, a Kurelić je u tom odboru bio blagajnik. Ostali odbornici u tom odboru bili su Vjekoslav Spinčić, Dinko Trinajstić, Antun Kalac, Matko Laginja, Andrija Stanger, Dinko Vitezić, Fran Volarić i Vinko Zamlić. Radovi su počeli 1913., prema projektu arhitekta benediktinca Anzelma Wernera.<ref>Problemi sjevernog Jadrana 9 (2008) Gracijano Košac: Društveni okvir izgradnje konvikta (đačkog doma) za učenike hrvatske gimnazije u Pazinu na početku 20. st., str. 79-99 ]